title: Kommissionens gennemførelsesforordning (EU) nr. 170/2013 af 25. februar 2013 om overgangsforanstaltninger for sukker som følge af Kroatiens tiltrædelse

text:
               27.2.2013

               DA

               Den Europæiske Unions Tidende

               L 55/1

         KOMMISSIONENS GENNEMFØRELSESFORORDNING (EU) Nr. 170/2013
   af 25. februar 2013
   om overgangsforanstaltninger for sukker som følge af Kroatiens tiltrædelse
   EUROPA-KOMMISSIONEN HAR —
   under henvisning til traktaten om Kroatiens tiltrædelse, særlig artikel 3, stk. 4,
   under henvisning til akten vedrørende Kroatiens tiltrædelse, særlig artikel 41 og artikel 16 sammenholdt med bilag IV, afdeling 3a, punkt 4, og artikel 18 sammenholdt med bilag V, del II, afdeling 4, og
   ud fra følgende betragtninger:

               (1)

               De regler for produktion og handel med sukker, som ved akten vedrørende Kroatiens tiltrædelse er indsat i Rådets forordning (EF) nr. 1234/2007 af 22. oktober 2007 om den fælles markedsordning for sukker (fusionsmarkedsordningen) (1), bør anvendes fra den 1. juli 2013 under forudsætning af, at tiltrædelsesakten træder i kraft på denne dato. Når det gælder produktionsåret 2012/13 vil al roesukker i Kroatien imidlertid være produceret inden for rammerne af nationale ordninger. Der bør derfor indføres foranstaltninger, som letter overgangen fra de produktions- og handelsordninger, der gælder i Kroatien, til de ordninger, der gælder ifølge forordning (EF) nr. 1234/2007. Derfor bør de bestemmelser om minimumspriser på roesukker, brancheaftaler, produktionsafgifter, kvoteordninger og kvotetildeling, der er fastsat i artikel 49, 50 og 51 og artikel 55, stk. 1, litra b), og artikel 56 i forordning (EF) nr. 1234/2007, ikke gælde for Kroatien i produktionsåret 2012/13.

               (2)

               I henhold til tiltrædelsesakten afsættes der til Kroatien i en periode på op til tre produktionsår et årligt importkontingent på 40 000 tons rårørsukker til raffinering til en importtold på 98 EUR pr. ton.

               (3)

               Importlicenser udstedt i forbindelse med de toldkontingenter, der åbnes ved denne forordning, bør forbeholdes godkendte heltidsraffinaderier i Kroatien.

               (4)

               Der er betydelig risiko for, at der skabes forstyrrelser på sukkermarkederne som følge af produkter, der i spekulationsøjemed indføres til Kroatien før landets tiltrædelse af Den Europæiske Union. Der bør derfor træffes foranstaltninger for at lette overgangen og undgå sådanne bevægelser i spekulationsøjemed og andre markedsforstyrrende tiltag. Der bør vedtages særregler som følge af de særlige forhold, der gælder i sukkersektoren.

               (5)

               Der bør træffes foranstaltninger for at forhindre, at erhvervsdrivende omgår kravet om afgifter på visse sukkerprodukter i fri omsætning ved at henføre produkter, der allerede er overgået til fri omsætning i Unionen i dens sammensætning pr. 30. juni 2013 eller i Kroatien før tiltrædelsen under en suspensionsordning, til enten midlertidig opbevaring eller en af de ordninger eller procedurer, der er omhandlet i artikel 4, nr. 15), litra b), og artikel 4, nr. 16), litra b)-g), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).

               (6)

               I henhold til tiltrædelsesakten er Kroatien forpligtet til at betale et beløb til Den Europæiske Unions almindelige budget for de mængder sukker og isoglucose, der overskrider de normale overførselslagre.

               (7)

               Størrelsen af disse overskudsmængder bør fastsættes af Kommissionen på grundlag af udviklingen i handelen, produktionen og forbruget i Kroatien i perioden fra den 1. juli 2009 til den 30. juni 2013. I denne forbindelse bør foruden sukker og isoglucose også andre produkter med et betydeligt tilsat sukkerækvivalentindhold tages i betragtning, da de ligeledes kan blive mål for spekulation. Hvis den fastsatte overskudsmængde af sukker og isoglucose ikke fjernes fra EU-markedet senest den 31. oktober 2014, bør Kroatien gøres finansielt ansvarlig for den pågældende mængde.

               (8)

               Det beløb, som Kroatien skal betale, bør afspejle de omkostninger, der er forbundet med overskudslagerets indvirkning på EU's sukkermarked. Det beløb, der opkræves fra Kroatien og overføres til EU-budgettet, hvis overskudslagrene ikke fjernes, bør beregnes på grundlag af den højeste positive forskel mellem den gennemsnitlige sukkerpris i EU og verdensmarkedsprisen på hvidt sukker i perioden fra den 1. juli 2013 til den 31. oktober 2014 forhøjet med 50 EUR pr. ton. Beløbet på 50 EUR pr. ton svarer til standardafvigelsen mellem sukkerpriserne i medlemsstaterne og den gennemsnitlige EU-pris på hvidt sukker i de seneste 12 måneder. En sådan forhøjelse er derfor nødvendig for at kunne tage højde for, at priserne på hvidt sukker i de forskellige EU-regioner kan afvige fra det månedlige gennemsnit, som Kommissionen offentliggør. I forbindelse med denne beregning bør det månedlige gennemsnit af noteringerne på futures-markedet for »London No. 5 White Sugar« for den nærmeste leveringsmåned, hvor handel med hvidt sukker er mulig, anses som verdensmarkedsprisen.

               (9)

               Det er i både EU's og Kroatiens interesse at hindre akkumuleringen af overskudslagre og under alle omstændigheder at kunne identificere de virksomheder, der er involveret i spekulativ handel af større omfang. Derfor bør Kroatien senest den 1. juli 2013 have indført en ordning, der gør det muligt at identificere de virksomheder eller enkeltpersoner, der er ansvarlige for en sådan udvikling. Ordningen bør gøre det muligt for Kroatien at identificere de erhvervsdrivende, der har bidraget til private overskudslagre, med henblik på så vidt muligt at inddrive eventuelle beløb, der skal overføres til EU-budgettet. Kroatien bør ved hjælp af denne ordning tvinge de identificerede erhvervsdrivende til at fjerne den overskudsmængde, der er fastsat for dem hver især, fra EU-markedet. Hvis erhvervsdrivende, der har bidraget til private overskudslagre, ikke kan fremlægge behørig dokumentation for, at de pågældende lagre er fjernet, bør Kroatien opkræve et beløb fra disse erhvervsdrivende. Det pågældende beløb bør sættes så højt, at det kan afholde de erhvervsdrivende fra at beholde deres private overskudslagre og således hindre enhver risiko for akkumulation af lagre i Kroatien. For at sikre konsekvens bør det beløb, som Kroatien skal opkræve for konstaterede overskudslagre være på 500 EUR pr. ton (udtrykt i hvidt sukker eller tørstof) for de overskudslagre, der ikke er fjernet. Dette beløb svarer til den afgift, der er fastsat i artikel 3 i Kommissionens forordning (EF) nr. 967/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår produktion ud over kvoterne inden for sukkersektoren (3). Selvom både erhvervsdrivende og husholdninger kan bidrage til private overskudslagre, er det dog mest sandsynligt, at skylden ligger hos de erhvervsdrivende, og det er derfor ikke hensigtsmæssigt at kræve, at husholdninger bidrager til betalingen af det nævnte beløb.

               (10)

               Med henblik på fastsættelsen af størrelsen af overskudslagrene og fjernelsen af påviste overskudslagre bør Kroatien forelægge Kommissionen de seneste statistikker over handel, produktion og forbrug af de pågældende produkter, ligesom der bør fremsendes bevis for, at de påviste overskudslagre er fjernet fra markedet inden den frist, som Kommissionen har fastsat.

               (11)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   KAPITEL I

      OVERGANGSFORANSTALTNINGER MED HENBLIK PÅ KROATIENS TILTRÆDELSE

      AFDELING 1

         Fusionsmarkedsordningens anvendelse på sukkersektoren

   Artikel 1
   Anvendelsen af visse bestemmelser i forordning (EF) nr. 1234/2007
   Artikel 49, 50 og 51, artikel 55, stk. 1, litra b), og artikel 56 i forordning (EF) nr. 1234/2007 finder ikke anvendelse på Kroatien i produktionsåret 2012/13.
   Dog anvendes artikel 56 på tildelingen i 2013 af de nationale kvoter, der skal gælde fra og med produktionsåret 2013/14.

      AFDELING 2

         Åbning af toldkontingenter for rårørsukker til raffinering

   Artikel 2
   Åbning af et toldkontingent for import af rårørsukker til raffinering
   1.   For perioden 1. juli-30. september 2013 åbnes der et toldkontingent på i alt 40 000 tons for import fra tredjelande af rårørsukker til raffinering henhørende under KN-kode 1701 14 10 til en told på 98 EUR/ton.
   2.   For hvert af produktionsårene 2013/14 og 2014/15 åbnes der et toldkontingent på i alt 40 000 tons for import fra tredjelande af rårørsukker til raffinering henhørende under KN-kode 1701 14 10 til en told på 98 EUR/ton.
   3.   Mængder, der importeres i overensstemmelse med denne forordning, skal være forsynet med løbenummer 09.4367.
   Artikel 3
   Anvendelse af Kommissionens forordning (EF) nr. 891/2009 (4)

   De regler for importlicenser og administration af visse EU-toldkontingenter i sukkersektoren, der er fastsat i forordning (EF) nr. 891/2009, gælder for import af sukker i henhold til de toldkontingenter, der åbnes ved nærværende forordning, medmindre andet følger af artikel 4.
   Artikel 4
   Importlicenser
   1.   Ansøgninger om importlicenser vedrørende de mængder, der er omhandlet i artikel 2, stk. 1 og 2, forelægges myndighederne i Kroatien.
   2.   Ansøgninger om importlicens må kun indgives af heltidsraffinaderier i Kroatien, som er godkendt i overensstemmelse med artikel 57 i forordning (EF) nr. 1234/2007.
   3.   Uanset artikel 5, stk. 1, i forordning (EF) nr. 891/2009 må ansøgninger om importlicens for den mængde, der er omhandlet i artikel 2, stk. 1, i nærværende forordning, først indgives fra den 1. juli 2013.
   4.   Importlicensansøgningerne og importlicenserne skal indeholde følgende angivelser:

               a)

               i rubrik 17 og 18: denne mængde må ikke overstige den mængde, der er anført i artikel 2, stk. 1 og 2

               b)

               i rubrik 20: mindst én af de angivelser, der er anført i del A i bilaget

               c)

               i rubrik 24 (for licenser): mindst én af de angivelser, der er anført i del B i bilaget.

         5.   Importlicenser, der udstedes i henhold til denne forordning, er kun gyldige for import til Kroatien. De gælder:

               a)

               indtil den 31. januar 2014, når der er tale om toldkontingentet i artikel 2, stk. 1

               b)

               indtil udløbet af det pågældende produktionsår, når der er tale om toldkontingentet i artikel 2, stk. 2.

         KAPITEL II

      OVERGANGSFORANSTALTNINGER TIL HINDRING AF SPEKULATION OG MARKEDSFORSTYRRELSER

   Artikel 5
   Definitioner
   Ved anvendelsen af dette kapitel forstås ved:
   a)   »sukker«:

               i)

               rør- og roesukker i fast form henhørende under KN-kode 1701

               ii)

               sukkersirup henhørende under KN-kode 1702 60 95 og 1702 90 95

               iii)

               inulinsirup henhørende under KN-kode 1702 60 80 og 1702 90 80

         b)   »isoglucose«: produkter henhørende under KN-kode 1702 30 10, 1702 40 10, 1702 60 10, 1702 90 30 og 2106 90 30
   c)   »forarbejdede produkter«: produkter med tilsat sukker-/sukkerækvivalentindhold på over 10 % som en følge af forarbejdning af landbrugsprodukter
   d)   »fruktose«: kemisk ren fruktose henhørende under KN-kode 1702 50 00.

      AFDELING 1

         Produkter, der på tiltrædelsesdatoen er omfattet af særlige toldordninger og -procedurer

   Artikel 6
   Suspensionsordning
   Uanset afdeling 5 i bilag IV til tiltrædelsesakten opkræves der for produkter henhørende under KN-kode 1701, 1702, 1704, 1904, 1905, 2006, 2007, 2009, 2105 og 2202, der pr. 1. juli 2013 befinder sig under midlertidig opbevaring som omhandlet i artikel 50 og 51 i forordning (EØF) nr. 2913/92 i Kroatien, eller som er omfattet af en af de toldordninger eller -procedurer, der er omhandlet i nævnte forordnings artikel 4, nr. 15), litra b), og artikel 4, nr. 16), litra b)-g), importtold i overensstemmelse med bilag I til Rådets forordning (EØF) nr. 2658/87 (5) samt de afgifter, der måtte være gældende på datoen for toldskyldens opståen.

      AFDELING 2

         Overskudsmængder

   Artikel 7
   Fastsættelse af overskudsmængdernes omfang
   1.   Kommissionen fastsætter senest den 31. januar 2014 for Kroatien efter proceduren i artikel 195, stk. 2, i forordning (EF) nr. 1234/2007, hvor stor en mængde:

               a)

               sukker i uforarbejdet stand eller sukker i forarbejdede produkter (udtrykt i hvidt sukker)

               b)

               isoglucose (tørstof)

               c)

               fruktose

         der er oplagret ud over den mængde, der betragtes som et normalt overførselslager pr. 1. juli 2013, og som skal fjernes fra markedet på Kroatiens regning.
   2.   Der tages ved fastsættelsen af overskudsmængdernes omfang som omhandlet i stk. 1 især hensyn til udviklingen fra den 1. juli 2012 til den 30. juni 2013, set i forhold til de foregående tre år regnet fra den 1. juli 2009 til den 30. juni 2012, for så vidt angår:

               a)

               importerede og eksporterede mængder sukker i uforarbejdet stand eller sukker i forarbejdede produkter, isoglucose og fruktose

               b)

               produktion, forbrug og lagre af sukker og isoglucose

               c)

               de omstændigheder, hvorunder lagrene blev opbygget.

         Artikel 8
   Identificering af overskudsmængder hos de erhvervsdrivende
   1.   Kroatien indfører senest den 1. juli 2013 et system til identificering af indkøbte eller producerede overskudsmængder af uforarbejdet sukker eller sukker i forarbejdede produkter, isoglucose eller fruktose hos de erhvervsdrivende. Systemet skal navnlig bygge på sporing af import, afgiftskontrol, undersøgelser baseret på de erhvervsdrivendes regnskaber og på fysiske lagre, samt omfatte foranstaltninger som f.eks. risikogaranti og importlicenser.
   Identifikationssystemet skal baseres på en risikovurdering, hvor der især tages hensyn til følgende kriterier:

               a)

               karakteren af de pågældende erhvervsdrivendes aktiviteter

               b)

               oplagringsfaciliteternes kapacitet

               c)

               omfanget af den økonomiske aktivitet.

         2.   Kroatien skal ved hjælp af det identifikationssystem, der er omhandlet i stk. 1, tvinge de erhvervsdrivende til for egen regning at fjerne en mængde sukker eller isoglucose fra markedet svarende til den overskudsmængde, der er fastsat for dem hver især.
   Artikel 9
   Fjernelse af overskudsmængder
   1.   Kroatien sikrer, at der senest den 31. oktober 2014 uden EU's intervention fjernes en mængde sukker eller isoglucose fra markedet, der svarer til den overskudsmængde, der er nævnt i artikel 7, stk. 1.
   2.   De overskudsmængder, der er fastsat i henhold til artikel 7, fjernes uden EU-støtte ved hjælp af følgende metoder:

               a)

               ved eksport fra Unionen, gennemført af de berørte erhvervsdrivende uden national støtte

               b)

               ved brug som brændsel

               c)

               ved denaturering uden foderstøtte i overensstemmelse med afsnit III og IV i Kommissionens forordning (EØF) nr. 100/72 (6).

         Artikel 10
   Beløb, der skal opkræves i tilfælde af overskudsmængder
   Hvis de samlede mængder, som Kommissionen i overensstemmelse med artikel 7, stk. 1, har fastsat for Kroatien, er større end de samlede mængder, der er omhandlet i artikel 8, afkræves Kroatien et beløb svarende til forskellen mellem disse to tal (udtrykt i hvidt sukker eller tørstof) multipliceret med den højeste positive forskel mellem den gennemsnitlige sukkerpris i EU, der indberettes hver måned i henhold til artikel 14 i Kommissionens forordning (EF) nr. 952/2006 (7), og den gennemsnitlige månedlige notering i euro for hvidt sukker på futures-markedet for »London No. 5 White Sugar« for den nærmeste termin i perioden fra den 1. juli 2013 til den 31. oktober 2014. Beløbet forhøjes med 50 EUR pr. ton. Beløbet overføres til EU-budgettet senest den 30. juni 2015.
   Artikel 11
   Beviser for, at de erhvervsdrivende har fjernet overskudsmængden fra markedet
   1.   De berørte erhvervsdrivende skal senest den 31. januar 2015 over for de kroatiske myndigheder kunne godtgøre, at de i overensstemmelse med artikel 9, stk. 2, og for egen regning har fjernet den overskudsmængde af sukker og isoglucose, der i henhold til artikel 8 er fastsat for dem hver især.
   2.   Når sukker eller isoglucose fjernes fra markedet i overensstemmelse med artikel 9, stk. 2, litra a), fremlægges beviset herfor i form af:

               a)

               eksportlicenser udstedt i overensstemmelse med Kommissionens forordning (EF) nr. 951/2006 (8) og (EF) nr. 376/2008 (9)

               b)

               de relevante dokumenter, der er omhandlet i artikel 31 og 32 i forordning (EF) nr. 376/2008, og som er nødvendige for frigivelse af sikkerhedsstillelsen.

         Ansøgningen om den eksportlicens, der er nævnt i første afsnit, skal i rubrik 20 indeholde følgende angivelse:
   »til eksport, jf. artikel 9, stk. 2, litra a), i gennemførelsesforordning (EF) nr. 170/2013.«
   Eksportlicensen skal i rubrik 22 indeholde følgende angivelse:
   »eksporteres uden restitution … (den mængde, som denne licens gælder for) kg«
   Eksportlicensen er gyldig fra udstedelsesdatoen indtil den 31. oktober 2014.
   3.   Fremlægges der ikke bevis som omhandlet i stk. 1 og 2 for, at overskudsmængden er fjernet fra markedet, afkræver Kroatien den pågældende erhvervsdrivende et beløb svarende til den overskudsmængde, der i henhold til artikel 8 er fastsat for vedkommende, multipliceret med 500 EUR pr. ton (udtrykt i hvidt sukker eller tørstof). Beløbet overføres til Kroatiens statsbudget.
   Artikel 12
   Kroatiens fremlæggelse af bevis for, at overskudsmængden er fjernet fra markedet
   1.   Kroatien godtgør senest den 28. februar 2015 over for Kommissionen, at den overskudsmængde, der er omhandlet i artikel 7, stk. 1, er blevet fjernet fra EU-markedet efter metoderne i artikel 9, stk. 2, og angiver, hvor stor en mængde der er fjernet efter hver metode.
   2.   Hvis der ikke som krævet i stk. 1 fremlægges bevis for, at hele eller en del af overskudsmængden er fjernet fra markedet, afkræves Kroatien et beløb svarende til den ikke-fjernede mængde (udtrykt i hvidt sukker eller tørstof) multipliceret med den højeste positive forskel mellem den gennemsnitlige sukkerpris i EU, der indberettes hver måned i henhold til artikel 14 i Kommissionens forordning (EF) nr. 952/2006, og den gennemsnitlige månedlige notering i euro for hvidt sukker på futures-markedet for »London No. 5 White Sugar« for den nærmeste termin i perioden fra den 1. juli 2013 til den 31. oktober 2014. Beløbet forhøjes med 50 EUR pr. ton. Fra det således beregnede samlede beløb trækkes eventuelle beløb, der er opkrævet i henhold til nærværende forordnings artikel 10.
   Beløbet overføres til EU-budgettet senest den 30. juni 2015.
   De beløb, der er omhandlet i første afsnit og i artikel 10, fastsættes senest den 30. april 2015 efter proceduren i artikel 195, stk. 2, i forordning (EF) nr. 1234/2007 og på grundlag af Kroatiens indberetninger i henhold til stk. 1.
   Artikel 13
   Kontrol
   1.   Kroatien træffer de foranstaltninger, der er nødvendige for anvendelsen af dette kapitel, og indfører de fornødne kontrolprocedurer med henblik på at fjerne de overskudsmængder, der er omhandlet i artikel 7, stk. 1.
   2.   Kroatien meddeler senest den 30. september 2013 Kommissionen følgende:

               a)

               oplysninger om det system, der er oprettet til identificering af de overskudsmængder, der er omhandlet i artikel 8

               b)

               de mængder sukker, isoglucose, fruktose og forarbejdede produkter, der hver måned er importeret og eksporteret i perioden fra den 1. juli 2009 til den 30. juni 2013, fordelt på import og eksport til:

                           i)

                           Unionen i dens sammensætning pr. 30. juni 2013

                           ii)

                           tredjelande

               c)

               de mængder sukker og isoglucose, der er produceret årligt i perioden fra den 1. juli 2009 til den 30. juni 2013, i givet fald fordelt på produktion under kvote, produktion uden for kvote, den mængde råsukker, der er importeret og raffineret, og årligt forbrug

               d)

               lagrene af sukker og isoglucose pr. 1. juli hvert år i perioden fra 1. juli 2009 til 30. juni 2013.

         KAPITEL III

      AFSLUTTENDE BESTEMMELSE

   Artikel 14
   Ikrafttræden
   Denne forordning træder i kraft under forudsætning af, at traktaten om Kroatiens tiltrædelse træder i kraft, og på datoen for dennes ikrafttræden.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. februar 2013.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EFT L 302 af 19.10.1992, s. 1.

      (3)  EUT L 176 af 30.6.2006, s. 22.

      (4)  EUT L 254 af 26.9.2009, s. 82.

      (5)  EFT L 256 af 7.9.1987, s. 1.

      (6)  EFT L 12 af 15.1.1972, s. 15.

      (7)  EUT L 178 af 1.7.2006, s. 39.

      (8)  EUT L 178 af 1.7.2006, s. 24.

      (9)  EUT L 114 af 26.4.2008, s. 3.

      BILAG
      DEL A

         Angivelser som omhandlet i artikel 4, stk. 4, litra b)

                  —

                  :

                  på bulgarsk

                  :

                  Преференциална сурова тръстикова захар за рафиниране, внесена в съответствие с член 2 от Регламент за изпълнение (ЕС) № 170/2013. Пореден номер (поредният номер, който трябва да се впише в съответствие с член 2, параграф 3 от посочения регламент)

                  —

                  :

                  på spansk

                  :

                  Azúcar de caña en bruto preferencial, que se destine al refinado, importado de conformidad con el artículo 2 del Reglamento de Ejecución (UE) no 170/2013. No de orden (el número de orden se insertará de conformidad con lo dispuesto en el artículo 2, apartado 3, de dicho Reglamento)

                  —

                  :

                  på tjekkisk

                  :

                  Preferenční surový třtinový cukr určený k rafinaci, dovezený podle článku 2 prováděcího nařízení (EU) č. 170/2013. Pořadové číslo (pořadové číslo se vloží v souladu s čl. 2 odst. 3 uvedeného nařízení)

                  —

                  :

                  på dansk

                  :

                  Præferencerårørsukker til raffinering, importeret i henhold til artikel 2 i gennemførelsesforordning (EU) nr. 170/2013. Løbenummer (der indsættes løbenummer i overensstemmelse med artikel 2, stk. 3, i nævnte forordning)

                  —

                  :

                  på tysk

                  :

                  Präferenzrohrohrzucker zur Raffination, eingeführt gemäß Artikel 2 der Durchführungsverordnung (EU) Nr. 170/2013. Laufende Nummer (gemäß Artikel 2 Absatz 3 der genannten Verordnung einzusetzen)

                  —

                  :

                  på estisk

                  :

                  Sooduskorra alusel rakendusmääruse (EL) nr 170/2013 artikli 2 kohaselt imporditav rafineerimiseks ettenähtud toor-roosuhkur. Seerianumber (märgitakse vastavalt kõnealuse määruse artikli 2 lõikele 3)

                  —

                  :

                  på græsk

                  :

                  Προτιμησιακή ακατέργαστη ζάχαρη ζαχαροκάλαμου για ραφινάρισμα, που εισάγεται σύμφωνα με το άρθρο 2 του εκτελεστικού κανονισμού (ΕΕ) αριθ. 170/2013. Αύξων αριθμός (συμπληρώνεται ο αύξων αριθμός σύμφωνα με το άρθρο 2 παράγραφος 3 του εν λόγω κανονισμού)

                  —

                  :

                  på engelsk

                  :

                  Preferential raw cane sugar for refining, imported in accordance with Article 2 of Implementing Regulation (EU) No 170/2013. Order No (order number to be inserted in accordance with Article 2(3) of that Regulation)

                  —

                  :

                  på fransk

                  :

                  Sucre de canne brut préférentiel destiné au raffinage, importé conformément à l’article 2 du règlement d'exécution (UE) no 170/2013. Numéro d’ordre (numéro d’ordre à insérer conformément à l’article 2, paragraphe 3, dudit règlement)

                  —

                  :

                  på italiensk

                  :

                  Zucchero di canna greggio preferenziale destinato alla raffinazione, importato conformemente all’articolo 2 del regolamento di esecuzione (UE) n. 170/2013. Numero d’ordine (inserire in base all’articolo 2, paragrafo 3, del suddetto regolamento)

                  —

                  :

                  på lettisk

                  :

                  rafinēšanai paredzēts preferenciāls niedru jēlcukurs, ko importē saskaņā ar Īstenošanas regulas (ES) Nr. 170/2013 2. pantu. Kārtas Nr. (kārtas numuru ieraksta saskaņā ar šīs regulas 2. panta 3. punktu)

                  —

                  :

                  på litauisk

                  :

                  Lengvatinėmis sąlygomis pagal Įgyvendinimo reglamento (ES) Nr. 170/2013 2 straipsnį importuotas rafinuoti skirtas žaliavinis cukranendrių cukrus. Eilės Nr. (eilės numeris įrašomas remiantis to reglamento 2 straipsnio 3 dalimi)

                  —

                  :

                  på ungarsk

                  :

                  A 170/2013/EU végrehajtási rendelet 2. cikkével összhangban behozott, finomításra szánt kedvezményes nyers nádcukor. Tételszám (tételszám az említett rendelet 2. cikkének (3) bekezdése szerint)

                  —

                  :

                  på maltesisk

                  :

                  Zokkor tal-kannamieli preferenzjali mhux maħdum għar-raffinar, importat skont l-Artikolu 2 tar-Regolament ta’ Implimentazzjoni (UE) Nru 170/2013. Nru tal-Ordni (in-numru tal-ordni għandu jiddaħħal skont l-Artikolu 2(3) ta’ dak ir-Regolament)

                  —

                  :

                  på nederlandsk

                  :

                  Preferentiële ruwe rietsuiker voor raffinage die wordt ingevoerd overeenkomstig artikel 2 van Uitvoeringsverordening (EU) nr. 170/2013. Volgnummer (volgnummer in te voegen overeenkomstig artikel 2, lid 3, van die verordening)

                  —

                  :

                  på polsk

                  :

                  Preferencyjny surowy cukier trzcinowy przeznaczony do rafinacji, przywieziony zgodnie z art. 2 rozporządzenia wykonawczego (UE) nr 170/2013. Numer porządkowy (numer porządkowy zgodnie z art. 2 ust. 3 wymienionego rozporządzenia)

                  —

                  :

                  på portugisisk

                  :

                  Açúcar bruto de cana preferencial para refinação, importado em conformidade com o artigo 2.o do Regulamento de Execução (UE) n.o 170/2013. Número de ordem (número de ordem a inserir de acordo com o artigo 2.o, n.o 3, desse regulamento)

                  —

                  :

                  på rumænsk

                  :

                  Zahăr brut preferențial din trestie de zahăr destinat rafinării, importat în conformitate cu articolul 2 din Regulamentul de punere în aplicare (UE) nr. 170/2013. Nr. de ordine [numărul de ordine se va introduce în conformitate cu articolul 2 alineatul (3) din respectivul regulament]

                  —

                  :

                  på slovakisk

                  :

                  Preferenčný surový trstinový cukor na rafináciu, dovážaný v súlade s článkom 2 vykonávacieho nariadenia (EÚ) č. 170/2013. Poradové č. (poradové číslo sa doplní v súlade s článkom 2 ods. 3 uvedeného nariadenia)

                  —

                  :

                  på slovensk

                  :

                  Preferencialni uvoz surovega trsnega sladkorja za rafiniranje v skladu s členom 2 Izvedbene uredbe (EU) št. 170/2013. Zaporedna številka (vstaviti v skladu s členom 2(3) navedene uredbe)

                  —

                  :

                  på finsk

                  :

                  Puhdistettavaksi tarkoitettu etuuskohteluun oikeutettu raaka ruokosokeri, tuotu täytäntöönpanoasetuksen (EU) N:o 170/2013 2 artiklan mukaisesti. Järjestysnumero (järjestysnumero lisätään kyseisen asetuksen 2 artiklan 3 kohdan mukaisesti)

                  —

                  :

                  på svensk

                  :

                  Förmånsrårörsocker för raffinering, importerat i enlighet med artikel 2 i genomförandeförordning (EU) nr 170/2013. Löpnummer (löpnummer ska anges enligt artikel 2.3 i den förordningen)

                  —

                  :

                  på kroatisk

                  :

                  Preferencijalni sirovi šećer od šećerne trske za rafiniranje, uvezen u skladu s člankom 2. Provedbena uredba (EU) br. 170/2013. Redni br. (redni broj treba umetnuti u skladu s člankom 2. stavkom 3. te Uredbe)

            DEL B

         Angivelser som omhandlet i artikel 4, stk. 4, litra c)

                  —

                  :

                  på bulgarsk

                  :

                  Внос с мито 98 EUR на тон за сурова тръстикова захар за рафиниране със стандартно качество в съответствие с член 2 от Регламент за изпълнение (ЕС) № 170/2013. Пореден номер (поредният номер, който трябва да се впише в съответствие с член 2, параграф 3 от посочения регламент)

                  —

                  :

                  på spansk

                  :

                  Importación con un derecho de 98 EUR por tonelada de azúcar de caña en bruto de calidad estándar que se destine al refinado, de conformidad con el artículo 2 del Reglamento de Ejecución (UE) no 170/2013. No de orden (el número de orden se insertará de conformidad con lo dispuesto en el artículo 2, apartado 3, de dicho Reglamento)

                  —

                  :

                  på tjekkisk

                  :

                  Dovoz surového třtinového cukru standardní jakosti určeného k rafinaci s clem ve výši 98 EUR za tunu podle článku 2 prováděcího nařízení (EU) č. 170/2013. Pořadové číslo (pořadové číslo se vloží v souladu s čl. 2 odst. 3 uvedeného nařízení)

                  —

                  :

                  på dansk

                  :

                  Import til en told på 98 EUR/ton rårørsukker af standard kvalitet til raffinering i henhold til artikel 2 i gennemførelsesforordning (EU) nr. 170/2013. Løbenummer (der indsættes løbenummer i overensstemmelse med artikel 2, stk. 3, i nævnte forordning)

                  —

                  :

                  på tysk

                  :

                  Einfuhr zum Zollsatz von 98 EUR je Tonne Rohzucker der Standardqualität gemäß Artikel 2 der Durchführungsverordnung (EU) Nr. 170/2013. Laufende Nummer (gemäß Artikel 2 Absatz 3 der genannten Verordnung einzusetzen)

                  —

                  :

                  på estisk

                  :

                  Vastavalt rakendusmääruse (EL) nr 170/2013 artiklile 2 tollimaksumääraga 98 eurot tonni kohta imporditud rafineerimiseks ette nähtud standardkvaliteediga toor-roosuhkur. Seerianumber (märgitakse vastavalt kõnealuse määruse artikli 2 lõikele 3)

                  —

                  :

                  på græsk

                  :

                  Εισαγωγή με δασμό 98 ευρώ ανά τόνο ακατέργαστης ζάχαρης ζαχαροκάλαμου του ποιοτικού τύπου για ραφινάρισμα σύμφωνα με το άρθρο 2 του εκτελεστικού κανονισμού (ΕΕ) αριθ. 170/2013. Αύξων αριθμός (συμπληρώνεται ο αύξων αριθμός σύμφωνα με το άρθρο 2 παράγραφος 3 του εν λόγω κανονισμού)

                  —

                  :

                  på engelsk

                  :

                  Import at a duty of EUR 98 per tonne of standard-quality raw cane sugar for refining in accordance with Article 2 of Implementing Regulation (EU) No 170/2013. Order No (order number to be inserted in accordance with Article 2(3) of that Regulation)

                  —

                  :

                  på fransk

                  :

                  Importation à un droit de 98 EUR par tonne de sucre de canne brut destiné au raffinage de la qualité type conformément à l’article 2 du règlement d'exécution (UE) no 170/2013. Numéro d’ordre (numéro d’ordre à insérer conformément à l’article 2, paragraphe 3, dudit règlement)

                  —

                  :

                  på italiensk

                  :

                  Importazione con un dazio di 98 EUR/t di zucchero di canna greggio della qualità tipo destinato alla raffinazione a norma dell’articolo 2 del regolamento di esecuzione (UE) n. 170/2013. Numero d’ordine (inserire in base all’articolo 2, paragrafo 3, del suddetto regolamento)

                  —

                  :

                  på lettisk

                  :

                  rafinēšanai paredzēta standarta kvalitātes niedru jēlcukurs, ko importē saskaņā ar Īstenošanas regulas (ES) Nr. 170/2013 2. pantu, piemērojot nodokļa likmi EUR 98 par tonnu. Kārtas Nr. (kārtas numuru ieraksta saskaņā ar šīs regulas 2. panta 3. punktu)

                  —

                  :

                  på litauisk

                  :

                  Importuojama taikant 98 EUR muito mokestį už toną standartinės kokybės rafinuoti skirto žaliavinio cukranendrių cukraus pagal Įgyvendinimo reglamento (ES) Nr. 170/2013 2 straipsnį. Eilės Nr. (eilės numeris įrašomas remiantis to reglamento 2 straipsnio 3 dalimi)

                  —

                  :

                  på ungarsk

                  :

                  98 EUR/tonna vámtételű, finomításra szánt minőségi nyers nádcukor behozatala a 170/2013/EU végrehajtási rendelet 2. cikkével összhangban. Tételszám (az említett rendelet 2. cikkének (3) bekezdése szerint)

                  —

                  :

                  på maltesisk

                  :

                  L-importazzjoni b’dazju ta’ EUR 98 għal kull tunnellata zokkor tal-kannamieli mhux maħdum ta’ kwalità standard għar-raffinar skont l-Artikolu 2 tar-Regolament ta’ Implimentazzjoni (UE) Nru 170/2013. Nru tal-Ordni (in-numru tal-ordni għandu jiddaħħal skont l-Artikolu 2(3) ta’ dak ir-Regolament)

                  —

                  :

                  på nederlandsk

                  :

                  Invoerrecht van 98 EUR per ton ruwe rietsuiker van standaardkwaliteit die is bestemd voor raffinage overeenkomstig artikel 2 van Uitvoeringsverordening (EU) nr. 170/2013. Volgnummer (volgnummer in te voegen overeenkomstig artikel 2, lid 3, van die verordening)

                  —

                  :

                  på polsk

                  :

                  Przywóz po stawce celnej 98 EUR za tonę surowego cukru trzcinowego standardowej jakości przeznaczonego do rafinacji zgodnie z art. 2 rozporządzenia wykonawczego (UE) nr 170/2013. Numer porządkowy (numer porządkowy zgodnie z art. 2 ust. 3 wymienionego rozporządzenia)

                  —

                  :

                  på portugisisk

                  :

                  Importação com direito de 98 EUR por tonelada de açúcar bruto de cana para refinação da qualidade-tipo, conformidade com o artigo 2.o do Regulamento de Execução (CE) n.o 170/2013. Número de ordem (número de ordem a inserir de acordo com o artigo 2.o, n.o 3, desse regulamento)

                  —

                  :

                  på rumænsk

                  :

                  Importat la o taxă de 98 EUR per tonă de zahăr brut din trestie de zahăr de calitate standard destinat rafinării în conformitate cu articolul 2 din Regulamentul de punere în aplicare (UE) Nr. 170/2013. Nr. de ordine [numărul de ordine se va introduce în conformitate cu articolul 2 alineatul (3) din respectivul regulament]

                  —

                  :

                  på slovakisk

                  :

                  Dovoz s clom 98 EUR za tonu surového trstinového cukru štandardnej kvality na rafináciu v súlade s článkom 2 vykonávacieho nariadenia (EÚ) č. 170/2013. Poradové č. (poradové číslo sa doplní v súlade s článkom 2 ods. 3 uvedeného nariadenia)

                  —

                  :

                  på slovensk

                  :

                  Uvoz po dajatvi 98 EUR na tono surovega trsnega sladkorja standardne kakovosti za rafiniranje v skladu s členom 2 Izvedbene uredbe (EU) št. 170/2013. Zaporedna številka (vstaviti v skladu s členom 2(3) navedene uredbe)

                  —

                  :

                  på finsk

                  :

                  Puhdistettavaksi tarkoitetun vakiolaatuisen raa’an ruokosokerin tuonti, josta kannetaan 98 euron tonnilta täytäntöönpanoasetuksen (EU) N:o 170/2013 2 artiklan mukaisesti. Järjestysnumero (järjestysnumero lisätään kyseisen asetuksen 2 artiklan 3 kohdan mukaisesti)

                  —

                  :

                  på svensk

                  :

                  Import till en tullsats av 98 euro per ton rårörsocker av standardkvalitet för raffinering i enlighet med artikel 2 i genomförandeförordning (EU) nr 170/2013. Löpnummer (löpnummer ska anges enligt artikel 2.3 i den förordningen)

                  —

                  :

                  på kroatisk

                  :

                  Uvoz uz carinu od 98 EUR po toni sirovog šećera od šećerne trske za rafiniranje standardne kakvoće u skladu s člankom 2. Provedbena uredba (EU) br. 170/2013. Redni br. (redni broj treba umetnuti u skladu s člankom 2. stavkom 3. te Uredbe)


title: Rådets gennemførelsesforordning (EU) nr. 1371/2013 af 16. december 2013 om udvidelse af den endelige antidumpingtold, der er indført ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Indien og Indonesien, uanset om varen er angivet med oprindelse i Indien og Indonesien

text:
               20.12.2013

               DA

               Den Europæiske Unions Tidende

               L 346/20

         RÅDETS GENNEMFØRELSESFORORDNING (EU) Nr. 1371/2013
   af 16. december 2013
   om udvidelse af den endelige antidumpingtold, der er indført ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Indien og Indonesien, uanset om varen er angivet med oprindelse i Indien og Indonesien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 13,
   under henvisning til forslag fra Europa-Kommissionen, og
   ud fra følgende betragtninger:
   1.   SAGSFORLØB

   1.1   Gældende foranstaltninger

               (1)

               Rådet indførte ved gennemførelsesforordning (EU) nr. 791/2011 (2) (»den oprindelige forordning«) en endelig antidumpingtold på 62,9 % på importen af visse åben mesh-stoffer af glasfibre med oprindelse i Folkerepublikken Kina (»Kina«) for alle andre virksomheder end dem, der er omhandlet i artikel 1, stk. 2, i nævnte forordning og bilag 1 hertil. Disse foranstaltninger er de gældende foranstaltninger, og den undersøgelse, der førte til foranstaltningerne, er den oprindelige undersøgelse.

               (2)

               De gældende foranstaltninger er tidligere blevet udvidet til at omfatte Malaysia ved Rådets gennemførelsesforordning (EU) nr. 672/2012 (3) og Taiwan og Thailand ved Rådets gennemførelsesforordning (EU) nr. 21/2013 (4).

         1.2   Anmodning

               (3)

               Europa-Kommissionen (»Kommissionen«) modtog den 25. februar 2013 en anmodning i henhold til grundforordningens artikel 13, stk. 3, og artikel 14, stk. 5, om en undersøgelse af den mulige omgåelse af antidumpingforanstaltningerne over for importen af visse åben mesh-stoffer af glasfibre med oprindelse i Kina og om at gøre importen af visse åben mesh-stoffer af glasfibre afsendt fra Indien og Indonesien til genstand for registrering, uanset om varen er angivet med oprindelse i Indien og Indonesien.

               (4)

               Anmodningen blev indgivet af Saint-Gobain Adfors CZ s.r.o., Tolnatext Fonalfeldolgozo es Muszakiszovet-gyarto Bt., Valmieras »Stikla Skiedra« AS og Vitrulan Technical Textiles GmbH, som er fire EU-producenter af visse åben mesh-stoffer af glasfibre.

               (5)

               Anmodningen indeholdt tilstrækkelige umiddelbare beviser for, at der skete en betydelig ændring i handelsmønstret efter indførelsen af de gældende foranstaltninger, for så vidt angår eksporten fra Kina, Indien og Indonesien til Unionen, for hvilken der ikke er nogen tilstrækkelig gyldig grund eller økonomisk begrundelse ud over indførelsen af de gældende foranstaltninger. Årsagen til det ændrede handelsmønster hævdes at være omladning af visse åben mesh-stoffer af glasfibre med oprindelse i Kina via Indien og Indonesien og/eller urigtig oprindelsesangivelse af de kinesiske produkter.

               (6)

               Desuden tydede beviserne på, at de afhjælpende virkninger af de gældende foranstaltninger blev undergravet, både i henseende til mængde og pris. Det fremgik af beviserne, at den øgede import fra Indien og Indonesien fandt sted til priser under den ikke-skadevoldende pris, der blev fastsat i den oprindelige undersøgelse.

               (7)

               Endelig var der bevis for, at priserne på visse åben mesh-stoffer af glasfibre afsendt fra Indien og Indonesien var dumpingpriser i forhold til den normale værdi, der var blevet fastsat for samme vare i den oprindelige undersøgelse.

         1.3   Indledning

               (8)

               Efter at have hørt det rådgivende udvalg fastslog Kommissionen, at der forelå tilstrækkelige umiddelbare beviser til at indlede en undersøgelse i henhold til grundforordningens artikel 13, stk. 3, og artikel 14, stk. 5, og den iværksatte derfor en undersøgelse ved Kommissionens forordning (EU) nr. 322/2013 (5) (»indledningsforordningen«). I henhold til grundforordningens artikel 13, stk. 3, og artikel 14, stk. 5, pålagde Kommissionen ved indledningsforordningen desuden toldmyndighederne at registrere importen af visse åben mesh-stoffer af glasfibre afsendt fra Indien og Indonesien.

         1.4   Undersøgelsen

               (9)

               Kommissionen underrettede officielt myndighederne i Kina, Indien og Indonesien, eksporterende producenter i disse lande og de importører i Unionen, som den vidste, var berørt af sagen, samt EU-erhvervsgrenen om indledningen af undersøgelsen. Der blev fremsendt spørgeskemaer til producenter/eksportører i Kina, Indien og Indonesien, som Kommissionen kendte, eller som gav sig til kende inden for de frister, der var fastsat i betragtning 15 i indledningsforordningen. Der blev ligeledes fremsendt spørgeskemaer til importører i Unionen. De interesserede parter fik mulighed for at give deres mening til kende skriftligt og anmode om at blive hørt mundtligt inden for den frist, der er fastsat i indledningsforordningen. Alle parter blev underrettet om, at manglende samarbejdsvilje kunne medføre anvendelse af grundforordningens artikel 18 og afgørelser truffet på grundlag af de foreliggende faktiske oplysninger.

               (10)

               To eksporterende producenter i Indien og én ikke-forretningsmæssigt forbunden importør i Unionen gav sig til kende og indsendte besvarelser af spørgeskemaet. Senere meddelte EU-importøren Kommissionen, at den importerede andre produkter og ikke tidligere har importeret de undersøgte varer. Ingen eksporterende producenter i Indonesien indsendte en besvarelse. Følgende eksporterende producenter i Indien indsendte en besvaret fritagelsesformular:

                           —

                           Montex Glass Fibre Industries Pvt.Ltd. (»Montex«) og

                           —

                           Urja Products Pvt.Ltd.

               (11)

               Derefter underrettede Urja Products Pvt.Ltd Kommissionen om, at virksomheden ikke fremstiller den undersøgte vare, og at dens varer har forskellige tekniske egenskaber og forskellige anvendelsesformål (henhørende under andre KN-koder). Derfor blev der kun foretaget kontrolbesøg hos Montex.

         1.5   Undersøgelsesperiode

               (12)

               Undersøgelsen omfattede perioden fra 1. april 2009 til 31. marts 2013 (»UP«). Der blev indhentet oplysninger for UP med henblik på bl.a. at undersøge den påståede ændring i handelsmønstret. For rapporteringsperioden 1. april 2012 til 31. marts 2013 (»RP«) blev der indhentet mere detaljerede oplysninger med henblik på at undersøge den mulige undergravning af de gældende foranstaltningers afhjælpende virkninger og forekomsten af dumping.

         2.   UNDERSØGELSESRESULTATER

   2.1   Generelle betragtninger

               (13)

               I overensstemmelse med grundforordningens artikel 13, stk. 1, blev vurderingen af, om der forekom omgåelse, foretaget ved successivt at analysere, om der var sket en ændring i mønstret for handelen mellem Kina, Indien, Indonesien og Unionen, om denne ændring skyldtes en praksis, forarbejdning eller bearbejdning, for hvilken der ikke forelå nogen tilstrækkelig gyldig grund eller økonomisk begrundelse ud over indførelsen af tolden, om der forelå beviser for skade eller for, at de afhjælpende virkninger af tolden undergraves i henseende til priserne på og/eller mængderne af den undersøgte vare, og om der eventuelt var bevis for dumping i forhold til de tidligere fastslåede normale værdier for samme vare, i overensstemmelse med bestemmelserne i grundforordningens artikel 2.

         2.2   Den pågældende vare og den undersøgte vare

               (14)

               Den pågældende vare er, som fastlagt i den oprindelige undersøgelse: åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, med oprindelse i Folkerepublikken Kina, og som i øjeblikket henhører under KN-kode ex 7019 51 00 og ex 7019 59 00.

               (15)

               Den undersøgte vare er den samme som den, der er beskrevet i den foregående betragtning, men afsendt fra Indien og Indonesien, uanset om den har oprindelse i Indien og Indonesien.

               (16)

               Det fremgik af undersøgelsen, at åben mesh-stoffer af glasfibre som defineret ovenfor, der blev eksporteret fra Kina til Unionen, og åben mesh-stoffer af glasfibre afsendt fra Indien og Indonesien til Unionen har samme grundlæggende fysiske og tekniske egenskaber og samme anvendelsesformål, og de bør derfor anses for at være samme vare, jf. grundforordningens artikel 1, stk. 4.

         2.3   Samarbejdets omfang

   2.3.1   Indien

               (17)

               Som anført i betragtning 10 indleverede kun to indiske virksomheder besvarede fritagelsesformularer. Da en af dem, Urja Products Pvt.Ltd ikke blev anset for at være producent af den undersøgte vare, var der kun én samarbejdende virksomhed, nemlig Montex. Virksomheden tegnede sig kun for 1 % af den samlede eksport fra Indien til Unionen i. Dette førte til anvendelsen af grundforordningens artikel 18, stk. 1, og konklusionerne med hensyn til Indien blev baseret på de foreliggende faktiske oplysninger.

         2.3.2   Indonesien

               (18)

               Som anført i betragtning 10 indgav ingen indonesiske virksomheder en spørgeskemabesvarelse. De indonesiske virksomheder samarbejdede ikke. Dette førte til anvendelsen af grundforordningens artikel 18, og til at konklusionerne med hensyn til Indonesien blev baseret på de foreliggende faktiske oplysninger.

         2.3.3   Kina

               (19)

               De kinesiske eksporterende producenter samarbejdede ikke. Dette førte til anvendelsen af grundforordningens artikel 18, og til at konklusionerne med hensyn til Indonesien blev baseret på de foreliggende faktiske oplysninger.

         2.4   Ændring i handelsmønstret

               (20)

               For at fastslå, om der var sket en ændring i handelsmønstret, blev importen af den undersøgte vare fra Indien og Indonesien til Unionen og eksporten af den undersøgte vare fra Kina til Indien og Indonesien vurderet. Denne import blev fastsat på grundlag af de foreliggende faktiske oplysninger i henhold til grundforordningens artikel 18, stk. 1, i betragtning af det relativt begrænsede eller manglende samarbejde fra indiske, indonesiske og kinesiske virksomheders side (se punkt 2.3 ovenfor).

               (21)

               I den forbindelse blev Comext-statistikker (6), handelsstatistikker fra Indien og Indonesien fra de respektive nationale myndigheder og statistikker fra Global Trade Information Services (7) anvendt ved analysen. De regnskabsår, som begynder den 1. april og slutter den 31. marts, blev anvendt for at kunne etablere 12 måneders perioder.

               (22)

               Den importmængde, der er registreret i Comext-statistikkerne, dækker en større varegruppe end den pågældende vare og den undersøgte vare. På grundlag af skøn fra EU-erhvervsgrenen kunne det dog fastslås, at en væsentlig del af denne importmængde dækkede den pågældende vare og den undersøgte vare. Disse oplysninger kunne således anvendes til at fastslå en ændring i handelsmønstret.

         2.4.1   Import til Unionen

               (23)

               Comext-statistikkerne viser en betydelig ændring i handelsmønstret i løbet af UP (se tabel 1 nedenfor).

                  Tabel 1

                           Importmængder (mio. m2) (8)

                           April 2009/marts 2010

                           April 2010/marts 2011

                           April 2011/marts 2012

                           April 2012/marts 2013

                           Kina

                           288,40

                           385,85

                           110,30

                           85,93

                           Indien

                           0,35

                           0,28

                           0,89

                           13,13

                           Indonesien

                           0,004

                           0,16

                           3,22

                           33,31

                              Kilde: Comext-statistikker

      Import fra Kina

               (24)

               Ifølge Comext-statistikkerne faldt importen af den pågældende vare fra Kina til Unionen markant efter indførelsen af midlertidige foranstaltninger i februar 2011 (9) og endelige foranstaltninger i august 2011 (10). Ovenstående tabel 1 viser, at mellem 2010/11 og 2011/12 faldt importen til Unionen fra Kina fra 385,85 mio. m2 til 110,30 mio. m2 (med ca. 70 %), og mellem 2010/11 og 2012/13 faldt den yderligere (med ca. 80 %) til 85,9 mio. m2.

      Import fra Indien

               (25)

               Ifølge Comext-statistikkerne udgjorde de mængder, der blev importeret fra Indien til Unionen, i regnskabsåret 2009/2010 0,35 mio. m2, i regnskabsåret 2010/2011 udgjorde de 0,28 mio. m2, og de steg kraftigt mellem 2011/12 og 2012/13 og nåede op på 13,13 mio. m2 i regnskabsåret 2012/13.

               (26)

               Som anført i betragtning 17, eksporterede Montex en meget lille mængde til Unionen af den undersøgte vare i undersøgelsesperioden — i forhold til den samlede eksport fra Indien svarer det til 1 % af eksporten fra Indien til Unionen i perioden 2012/2013. Det blev endvidere konstateret, at Montex eksporterer den undersøgte vare under en forkert KN-kode, nemlig 7019 52. Eksporten skal derfor tilføjes til Comext-statistikkerne som vist i tabel 1 ovenfor.

      Import fra Indonesien

               (27)

               Ifølge Comext-statistikkerne udgjorde de mængder, der blev importeret fra Indonesien til Unionen, i regnskabsåret 2009/2010 0,004 mio. m2, i regnskabsåret 2010/2011 udgjorde de 0,16 mio. m2, og de steg kraftigt mellem 2011/12 og 2012/13, fra 3,22 mio. m2 til 33,31 mio. m2 i regnskabsåret 2012/13.

         2.4.2   Eksport fra Kina til Indien og Indonesien

               (28)

               Der blev også observeret en markant stigning i eksporten fra Kina til Indien og Indonesien i samme periode.

                  Tabel 2

                           Importmængder (mio. m2)

                           April 2009/marts 2010

                           April 2010/marts 2011

                           April 2011/marts 2012

                           April 2012/marts 2013

                           Indien

                           4,80

                           16,35

                           18,38

                           29,28

                           Indonesien

                           5,78

                           4,01

                           8,94

                           11,54

                              Kilde: Toldstatistikker fra Kina

      Eksport fra Kina til Indien

               (29)

               Ifølge kinesiske toldstatistikker steg importen fra Kina til Indien af den undersøgte vare fra 4,8 mio. m2 i regnskabsåret 2009/2010 til 29,3 mio. m2 i regnskabsåret 2012/13.

      Eksport fra Kina til Indonesien

               (30)

               Ifølge kinesiske toldstatistikker steg importen fra Kina til Indonesien af den undersøgte vare fra 5,78 mio. m2 i regnskabsåret 2009/2010 til 11,54 mio. m2 i regnskabsåret 2012/13.

         2.4.3   Konklusion om ændringen i handelsmønstret

               (31)

               Det samlede fald i eksporten fra Kina til Unionen og den sideløbende stigning i eksporten fra Indien og Indonesien til Unionen og eksporten fra Kina til Indien og Indonesien efter indførelsen af midlertidige foranstaltninger i februar 2011 og endelige foranstaltninger i august 2011 udgør en ændring i handelsmønstret mellem de ovennævnte lande på den ene side og disse landes eksport til Unionen på den anden side.

         2.5   Omgåelsens art

               (32)

               Ifølge grundforordningens artikel 13, stk. 1, skal ændringen i handelsmønstret skyldes praksis, forarbejdning eller bearbejdning, for hvilken der ikke foreligger nogen tilstrækkelig gyldig grund eller økonomisk begrundelse ud over indførelsen af tolden. Ovennævnte praksis, forarbejdning eller bearbejdning omfatter blandt andet forsendelse af den vare, der er omfattet af foranstaltninger, via tredjelande i overensstemmelse med grundforordningens artikel 13, stk. 2.

               (33)

               I løbet af undersøgelsen blev der fundet beviser for omladning via Indonesien og Indien og/eller ukorrekte oprindelsescertifikater. En del af importen af den pågældende vare til Unionen blev f.eks. omladet via Dubai eller Singapore med oprindelsescertifikater i Indonesien/Indien og en del af importen til Unionen blev omladet via en indisk virksomhed, som ikke samarbejdede i forbindelse med undersøgelsen. Manglende samarbejde fra producenterne af den undersøgte vare, undtagen Montex, er også et tegn på, at der ikke er nogen egentlig produktion i Indonesien og Indien, som kunne begrunde eksportniveauet fra Indonesien og Indien til Unionen. Det kan med rimelighed forventes, at hvis der er tale om egentlige producenter, vil de forsøge at skille sig ud fra omgåelsen ved i det hele taget at deltage i denne undersøgelse. Desuden fremgik det ikke af undersøgelsen, at der var beviser for en egentlig produktion i de to berørte lande, bortset fra i forbindelse med Montex. Endvidere tyder den kraftige stigning i importen fra disse to lande på, at de kinesiske varer er blevet omladet til Unionen via Indien og Indonesien, og/eller at der findes ukorrekte certifikater for oprindelse.

               (34)

               Det blev således bekræftet, at der fandt omladning sted af varer med oprindelse i Kina via Indien og Indonesien.

         2.6   Utilstrækkelig gyldig grund eller økonomisk begrundelse ud over indførelsen af antidumpingtolden

               (35)

               Undersøgelsen afslørede ikke nogen anden gyldig grund eller økonomisk begrundelse for omladningen end undgåelse af de gældende foranstaltninger over for den pågældende vare. Der fremkom ikke nogen elementer ud over tolden, som kunne betragtes som en kompensation for de omkostninger, navnlig vedrørende transport og lastning, der er forbundet med omladning af åben mesh-stoffer af glasfibre fra Kina via Indien og Indonesien.

         2.7   Undergravning af antidumpingtoldens afhjælpende virkninger

               (36)

               Det blev derefter vurderet, om importen af den undersøgte vare til Unionen havde undergravet de afhjælpende virkninger af de gældende foranstaltninger i henseende til priser og mængder. Der blev anvendt oplysninger fra Comext som de bedste foreliggende oplysninger om mængder og priser på eksporten fra de ikke-samarbejdsvillige virksomheder i Indien og Indonesien. De således fastsatte priser blev sammenlignet med den skadestærskel, der var blevet fastsat for EU-erhvervsgrenen i betragtning 74 i den oprindelige forordning.

               (37)

               Stigningen i importen fra Indien til Unionen fra 0,35 mio. m2 i 2009/2010 til 13,10 mio. m2 i RP var betydelig med hensyn til mængde, sammenlignet med (meget lave) importmængder fra Indien inden de foreløbige foranstaltninger blev indført i 2009/2010. Stigningen i importen fra Indonesien til Unionen fra 0,04 mio. m2 i 2009/2010 til 33,31 mio. m2 i RP blev anset for betydelig med hensyn til mængde, sammenlignet med (meget lave) importmængder fra Indonesien inden de foreløbige foranstaltninger blev indført i 2009/2010.

               (38)

               For at vurdere, om de afhjælpende virkninger af de gældende foranstaltninger undergraves med hensyn til priser, blev priserne på importen fra Indonesien og Indien sammenlignet med den skadestærskel, der var blevet fastsat ved den oprindelige forordning. Skadetærsklen som fastsat i den oprindelige forordning blev justeret for inflation. Den vejede gennemsnitlige eksportpris for eksporten fra Indien og Indonesien blev justeret for omkostninger efter import og for de kvalitetsjusteringer, der var blevet fastsat i den oprindelige undersøgelse af importen fra Kina. Sammenligningen viste betydeligt lavere eksportpriser for eksporten fra de pågældende lande til Unionen. Det konkluderedes derfor, at de afhjælpende virkninger af de gældende foranstaltninger undergraves, både i henseende til mængde og pris.

         2.8   Bevis for dumping

               (39)

               I henhold til grundforordningens artikel 13, stk. 1, blev det endeligt undersøgt, om der var bevis for dumping.

               (40)

               I den oprindelige forordning blev den normale værdi fastsat på grundlag af priser i Canada, der i forbindelse med den undersøgelse fandtes at være et passende markedsøkonomisk referenceland for Kina. I overensstemmelse med grundforordningens artikel 13, stk. 1, blev den normale værdi som fastsat i den oprindelige undersøgelse anvendt.

               (41)

               Eksportpriserne fra Indien og Indonesien blev baseret på de foreliggende faktiske oplysninger, jf. grundforordningens artikel 18. Eksportprisen var den gennemsnitlige eksportpris for visse åben mesh-stoffer af glasfibre af hver af de to berørte lande i RP, som indberettet til Comext. Eksporten af den indiske virksomhed Montex blev ikke afspejlet i de statistiske data på grund af ukorrekt klassificering af deres produkter (se betragtning 25 ovenfor), og blev ikke anvendt til beregningen af dumpingmargenen.

               (42)

               For at sikre en rimelig sammenligning mellem den normale værdi og eksportprisen blev der i form af justeringer taget behørigt hensyn til forskelle, der påvirker priserne og prissammenligneligheden, jf. grundforordningens artikel 2, stk. 10. Følgelig blev der justeret for forskelle i transport-, forsikrings- og emballeringsomkostninger. Eftersom de data, der var til rådighed, ikke gjorde det muligt at fastsætte størrelsen af de tilpasninger, der skulle foretages, måtte justeringerne fastsættes på baggrund af de bedste foreliggende oplysninger. Justeringerne blev således baseret på en procentsats, der beregnedes som andelen af de samlede transport-, forsikrings- og emballeringsomkostninger i forhold til værdien af cif-salgstransaktionerne til Unionen fra de samarbejdsvillige kinesiske eksporterende producenter i den oprindelige undersøgelse.

               (43)

               Dumpingmargenen blev i overensstemmelse med grundforordningens artikel 2, stk. 11 og 12, beregnet ved at sammenligne den vejede gennemsnitlige normale værdi som fastsat i den oprindelige forordning og de to pågældende landes tilsvarende vejede gennemsnitlige eksportpriser i denne undersøgelses RP, udtrykt i procent af cif-prisen, Unionens grænse, ufortoldet.

               (44)

               Det fremgik af sammenligningen mellem den vejede gennemsnitlige normale værdi og den vejede gennemsnitlige eksportpris, at der fandt dumping sted.

         3.   FORANSTALTNINGER

               (45)

               I betragtning af ovenstående konkluderedes det, at den endelige antidumpingtold på importen af visse åben mesh-stoffer af glasfibre med oprindelse i Kina blev omgået ved omladning via Indien og Indonesien som omhandlet i grundforordningens artikel 13, stk. 1.

               (46)

               I henhold til grundforordningens artikel 13, stk. 1, første punktum, bør de gældende foranstaltninger vedrørende importen af den pågældende vare derfor udvides til at gælde for import af den undersøgte vare, dvs. samme vare, men afsendt fra Indien og Indonesien, uanset om varen er angivet med oprindelse i Indien og Indonesien.

               (47)

               De foranstaltninger, der skal udvides, bør være dem, der er fastsat i artikel 1, stk. 2, i forordning (EU) nr. 791/2011, »for alle andre virksomheder«, dvs. en endelig antidumpingtold på 62,9 % af nettoprisen, frit Unionens grænse, ufortoldet.

               (48)

               Der bør opkræves told på den registrerede import af visse åben mesh-stoffer af glasfibre afsendt fra Indien og Indonesien i overensstemmelse med grundforordningens artikel 13, stk. 3, og artikel 14, stk. 5, hvori det fastsættes, at alle udvidede foranstaltninger skal gælde for varer, som blev importeret til Unionen under den registrering, der blev indført ved indledningsforordningen.

         4.   ANMODNINGER OM FRITAGELSE

   4.1   Indien

               (49)

               Som anført i betragtning 10 gav to eksporterende producenter sig til kende efter indledningen af proceduren, indsendte besvarede spørgeskemaer og anmodede om fritagelse i henhold til grundforordningens artikel 13, stk. 4, — Montex og Urja Products.

               (50)

               Som anført i betragtning 11, blev det konstateret, at en af de to virksomheder, Urja Products, ikke fremstiller den undersøgte vare. Fritagelsen i henhold til grundforordningens artikel 13, stk. 4, finder ikke anvendelse på den pågældende virksomhed.

               (51)

               Det blev konstateret, at Montex ikke var involveret i omgåelsen som omfattet af denne undersøgelse. Virksomheden godtgjorde, at den er en egentlig producent, hvis produktionskapacitet er større end mængden af eksport af den undersøgte vare til Unionen. Virksomheden indsendte et komplet sæt oplysninger, og der blev udført kontrolbesøg på stedet. De oplysninger, der blev efterprøvet i forbindelse med etableringen af virksomheden, køb af maskiner, produktionsproces, kapacitet, lagerbeholdninger, køb af råmaterialer og produktionsomkostninger underbygger denne konklusion. Desuden har denne producent kunnet godtgøre, at den ikke har forbindelse til nogen af de kinesiske producenter/eksportører, der er omfattet af de gældende foranstaltninger, eller virksomheder, der er involveret i omgåelse. Virksomheden kunne derfor indrømmes fritagelse fra den udvidede told.

         4.2   Indonesien

               (52)

               Som nævnt i betragtning (10) indsendte ingen eksporterende producenter i Indonesien en anmodning om fritagelse i henhold til grundforordningens artikel 13, stk. 4. Undersøgelsen afslørede ikke nogen egentlig producent af den pågældende vare i Indonesien.

         4.3   Nye eksportører/producenter

               (53)

               Producenter i Indien og Indonesien, som ikke deltog i denne undersøgelse, og/eller ikke eksporterede den undersøgte vare til Unionen i RP, kan anmode om fritagelse for den udvidede antidumpingtold i henhold til grundforordningens artikel 11, stk. 3 og stk. 4, og artikel 13, stk. 4. De vil blive anmodet om at udfylde et spørgeskema, for at Kommissionen kan træffe afgørelse om, hvorvidt en fritagelse vil være berettiget. Fritagelse kan indrømmes efter en vurdering af markedssituationen for den pågældende vare, produktionskapacitet og kapacitetsudnyttelse, indkøb og salg og sandsynligheden for videreførelse af en praksis, for hvilken der ikke er tilstrækkelig gyldig grund eller økonomisk begrundelse, samt bevis for dumping. Kommissionen vil normalt også aflægge et kontrolbesøg. Anmodningen bør indgives til Kommissionen med alle relevante oplysninger, navnlig om ændringer i virksomhedens aktiviteter i forbindelse med produktion og salg.

               (54)

               Hvor en fritagelse er berettiget, vil Kommissionen efter høring af det rådgivende udvalg foreslå at ændre de gældende udvidede foranstaltninger i overensstemmelse hermed. Kommissionen vil efterfølgende overvåge den pågældende fritagelse for at sikre overholdelse af betingelserne.

         5.   FREMLÆGGELSE AF OPLYSNINGER

               (55)

               Alle interesserede parter blev underrettet om de vigtigste kendsgerninger og betragtninger, der førte til ovennævnte konklusioner, og blev opfordret til at fremsætte bemærkninger. Der blev taget hensyn til de mundtlige og skriftlige bemærkninger fra parterne. Ingen af de fremsatte påstande gav anledning til at ændre de endelige konklusioner —

         VEDTAGET DENNE FORORDNING:
   Artikel 1
   1.   Den endelige antidumpingtold for »alle andre virksomheder«, der blev indført ved artikel 1, stk. 2, i forordning (EU) nr. 791/2011 på importen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, med oprindelse i Folkerepublikken Kina, udvides til at omfatte importen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, afsendt fra Indien og Indonesien, uanset om varen er angivet med oprindelse i Indien og Indonesien, i øjeblikket henhørende under KN-kode ex 7019 51 00 og ex 7019 59 00 (Taric-kode 7019510014, 7019510015, 7019590014 og 7019590015), med undtagelse af varer fremstillet af Montex Glass Fibre Industries Pvt.Ltd. (Taric-tillægskode B942).
   2.   Anvendelsen af de individuelle toldsatser, der er fastsat for Montex Glass Fibre Industries Pvt. Ltd., er betinget af, at der over for medlemsstaternes toldmyndigheder fremlægges en gyldig handelsfaktura, der overholder kravene i bilaget til denne forordning. Hvis en sådan faktura ikke fremlægges, finder den ved denne artikels stk. 1 indførte antidumpingtold anvendelse.
   3.   Den ved stk. 1 i denne artikel udvidede told opkræves for import afsendt fra Indien og Indonesien, uanset om varen er angivet med oprindelse i Indien og Indonesien, der er registreret i overensstemmelse med artikel 2 i forordning (EU) nr. 322/2013 og artikel 13, stk. 3, og artikel 14, stk. 5, i forordning (EF) nr. 1225/2009.
   4.   De gældende bestemmelser vedrørende told finder anvendelse, medmindre andet er fastsat.
   Artikel 2
   1.   Anmodninger om fritagelse for den ved artikel 1 udvidede told indgives skriftligt på et af Den Europæiske Unions officielle sprog og underskrives af en person, der har beføjelse til at repræsentere den anmodende enhed. Anmodningen sendes til følgende adresse:

               Europa-Kommissionen

               Generaldirektoratet for Handel

               Direktorat H

               Kontor: N-105 8/20

               1049 Bruxelles

               Belgien

               Fax (32 2) 295 65 05

         2.   Import fra virksomheder, der ikke omgår de ved forordning (EU) nr. 791/2011 indførte antidumpingforanstaltninger, kan fritages for den ved artikel 1 udvidede told i henhold til de relevante bestemmelser i grundforordningen.
   Artikel 3
   Det pålægges herved toldmyndighederne at ophøre med den registrering af importen, som blev indført i henhold til artikel 2 i forordning (EU) nr. 322/2013.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. december 2013.

            På Rådets vegne

         V. JUKNA

            Formand

      (1)  EUT L 343 af 22.12.2009, s. 51.

      (2)  EUT L 204 af 9.8.2011, s. 1.

      (3)  EUT L 196 af 24.7.2012, s. 1.

      (4)  EUT L 11 af 16.1.2013, s. 1.

      (5)  EUT L 101 af 10.4.2013, s. 1.

      (6)  Comext er en database med statistiske oplysninger om udenrigshandel, der forvaltes af Eurostat.

      (7)  Global Trade Information Services er handelsstatistikker fra en kommerciel udbyder af databaser.

      (8)  Mængden, der er anført i Comext, rapporteres i ton og konverteres til kvadratmeter i henhold til faste omregningssatser, dvs. for KN-kode 70 195 100: 1 m2 = 0,05 kg, for KN-kode 70 195 900: 1 m2 = 0,14 kg.

      (9)  EUT L 43 af 17.2.2011, s. 9.

      (10)  EUT L 204 af 9.8.2011, s. 1.

      BILAG
      Den gyldige handelsfaktura, der er omhandlet i artikel 1, stk. 2, skal indeholde en erklæring underskrevet af en af de ansatte i den enhed, der har udstedt handelsfakturaen, og udformet på følgende måde:

                  1.

                  Navn og stilling for den ansatte i den enhed, der har udstedt handelsfakturaen.

                  2.

                  Følgende erklæring: »Undertegnede bekræfter, at den (mængde) af (den pågældende vare), der er solgt til eksport til Den Europæiske Union, og som er omfattet af denne faktura, er fremstillet af (virksomhedens navn og adresse) (Taric-tillægskode) i (det pågældende land). Jeg erklærer, at oplysningerne i denne faktura er fuldstændige og korrekte.«

                  3.

                  Dato og underskrift


title: Rådets gennemførelsesforordning (EU) nr. 193/2012 af 8. marts 2012 om gennemførelse af forordning (EF) nr. 560/2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d'Ivoire

text:
               9.3.2012

               DA

               Den Europæiske Unions Tidende

               L 71/5

         RÅDETS GENNEMFØRELSESFORORDNING (EU) Nr. 193/2012
   af 8. marts 2012
   om gennemførelse af forordning (EF) nr. 560/2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d'Ivoire
   RÅDET FOR DEN EUROPÆISKE UNION HAR —
   under henvisning til Rådets forordning (EF) nr. 560/2005 af 12. april 2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d'Ivoire (1), særlig artikel 11a, stk. 2 og 5, og
   ud fra følgende betragtninger:

               (1)

               Rådet vedtog den 12. april 2005 forordning (EF) nr. 560/2005.

               (2)

               På grundlag af en gennemgang af listen over personer og enheder, der er omfattet af de restriktive foranstaltninger i forordning (EF) nr. 560/2005, mener Rådet, at der ikke længere er grund til fortsat at lade visse personer være opført på listen.

               (3)

               Endvidere bør oplysningerne vedrørende en person på listen i bilag I og personerne på listen i bilag IA til nævnte forordning ajourføres —

         VEDTAGET DENNE FORORDNING:
   Artikel 1
   I bilag I til forordning (F) nr. 560/2005 erstattes angivelserne for følgende person:
   Désiré Tagro
   af angivelserne i bilag I til denne forordning.
   Artikel 2
   Bilag IA til forordning (EF) nr. 560/2005 erstattes af teksten i bilag II til denne forordning.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. marts 2012.

            På Rådets vegne

         M. BØDSKOV

            Formand

      (1)  EUT L 95 af 14.4.2005, s. 1.
   BILAG I

      Person, der er omhandlet i artikel 1

      »Désiré TAGRO. Pasnummer: PD — AE 065FH08. Fødselsdato: 27. januar 1959. Fødested: Issia, Côte d'Ivoire. Død den 12. april 2011 i Abidjan.
      Generalsekretær for Laurent Gbagbos såkaldte kontor for præsidentembedet: Deltager i Laurent Gbagbos ulovlige regering, lægger hindringer i vejen for freds- og forsoningsprocessen, afviser resultatet af præsidentvalget og deltager i undertrykkelse af folkelige bevægelser. Dato for FN's optagelse på listen: 30.3.2011 (Dato for Den Europæiske Unions optagelse på listen: 22.12.2010).«

   BILAG II

         »BILAG IA

            Liste over fysiske og juridiske personer, enheder og organer, som ikke er udpeget af FN's sikkerhedsråd eller af sanktionskomitéen, jf. artikel 2, 4 og 7

                     Navn (og eventuelle kaldenavne)

                     Identificerende oplysninger

                     Begrundelse

                     1.

                     Kadet Bertin

                     Født i 1957 i Mama

                     Særlig rådgiver for sikkerhed, forsvar og militært udstyr under Laurent Gbagbo og forhenværende forsvarsminister under Laurent Gbagbo.
                     Laurent Gbagbos nevø.
                     I eksil i Ghana. Genstand for en international arrestordre.
                     Ansvarlig for overgreb og tvangsforsvindinger samt finansiering af våben til militser og de »Unge Patrioter« (COJEP).
                     Involveret i finansiering af og handel med våben og i omgåelse af embargoen.
                     Kadet Bertin havde privilegerede forbindelser til militserne i den vestlige del af landet og fungerede som mellemled mellem Gbagbo og disse grupper. Involveret i oprettelsen af Lima-styrken (dødspatruljerne).
                     Gør sig fra sit eksil i Ghana klar til med våben at generobre magten. Han kræver ligeledes omgående løsladelse af Gbagbo.
                     Kadet Bertin udgør i kraft af sine finansielle ressourcer, sit kendskab til ulovlig våbenhandel og sine fortsatte forbindelser til stadig aktive militsgrupper (navnlig i Liberia) fortsat en reel trussel for sikkerheden og stabiliteten i Côte d'Ivoire.

                     2.

                     Oulaï Delafosse

                     Født den 28. oktober 1968

                     Forhenværende vicepræfekt i Toulepleu. Ansvarlig for bevægelsen »Union Patriotique de Résistance du Grand Ouest«.
                     Er som militsleder ansvarlig for vold og kriminalitet, navnlig i området omkring Toulepleu.
                     Han tog imod ordrer direkte fra Kadet Bertin og var under krisen efter valget meget aktiv i rekrutteringen af liberianske lejesoldater og i den ulovlige handel med våben fra Liberia. Hans tropper skabte rædsel under krisen efter valget og dræbte hundredvis af personer fra det nordlige Côte d'Ivoire.
                     Han udgør med sin politiske ekstremisme, sine nære forbindelser til Kadet Bertin og de stærke forbindelser, han har opretholdt til de liberianske lejesoldater, fortsat en trussel mod landets stabilitet.

                     3.

                     Pastor Gammi

                     Leder af »Mouvement ivoirien pour la Libération de l'Ouest« (MILOCI), oprettet i 2004. Som leder af MILOCI, der er en Gbagbo-tro milits, er han involveret i flere massakrer og overgreb.
                     Han er flygtet til Ghana (skal efter sigende være i Takoradi). Genstand for en international arrestordre.
                     Fra sit eksil har han sluttet sig til »Coalition Internationale pour la Libération de la Côte d'Ivoire« (CILCI), der opfordrer til væbnet modstand for at få Gbagbo tilbage til magten.

                     4.

                     Marcel Gossio

                     Født den 18. februar 1951 i Adjamé
                     Pasnummer: 08AA14345 (udløbsdato den 6. oktober 2013)

                     På flugt uden for Côte d’Ivoire. Genstand for en international arrestordre.
                     Involveret i misbrug af offentlige midler og i finansieringen af våben til militser.
                     Nøgleperson i finansieringen af Gbagbo-klanen og militserne. Han er også en centralt placeret person i den ulovlige våbenhandel.
                     De betydelige midler, han har misbrugt, og hans kendskab til ulovlige våbennetværk betyder, at han fortsat udgør en trussel mod stabiliteten og sikkerheden i Côte d'Ivoire.

                     5.

                     Justin Koné Katina

                     Er flygtet til Ghana. Genstand for en international arrestordre.
                     Involveret i det væbnede overfald på BCEAO.
                     Fra sit eksil betragter han sig fortsat som talsmand for Gbagbo. Han hævder i en pressemeddelelse fra 12. december 2011, at Ouattara aldrig har vundet valget, og anser det nye regime for at være ulovligt. Han opfordrer til modstand og vurderer, at Gbagbo kommer tilbage til magten.

                     6.

                     Ahoua Don Mello

                     Født den 23. juni 1958 i Bongouanou
                     Pasnummer: PD-AE/044GN02 (udløbsdato den 23. februar 2013)

                     Talsmand for Laurent Gbagbo. Forhenværende minister for infrastruktur og sanitet i den ulovlige regering.
                     I eksil i Ghana. Genstand for en international arrestordre.
                     Fra sit eksil erklærer han fortsat, at valget af Ouattara som præsident var præget af svindel, og anerkender ikke hans autoritet. Han nægter at efterkomme den ivorianske regerings opfordring til forsoning, opfordrer regelmæssigt til oprør i pressen og foretager mobiliseringskampagner i flygtningelejrene i Ghana.
                     I december 2011 erklærede han, at Côte d'Ivoire er en »belejret stammestat«, og at »Ouattara-regimets dage er talte«.

                     7.

                     Moussa Touré Zéguen

                     Født den 9. september 1944
                     Gammelt pas: AE/46CR05

                     Leder af »Groupement des Patriotes pour la Paix« (GPP).
                     Stifter af »Coalition Internationale pour la Libération de la Côte d'Ivoire« (CILCI).
                     Militsleder siden 2002 og leder af GPP siden 2003. GPP bliver under hans lederskab Gbagbos væbnede arm i Abidjan og i den sydlige del af landet.
                     Han er sammen med GPP ansvarlig for en lang række overgreb, der fortrinsvis er rettet mod befolkningsgrupper i nord og det forrige regimes modstandere.
                     Er personligt involveret i volden efter valget (navnlig i kvartererne Abobo og Adjamé).
                     Fra sit eksil i Accra stifter Touré Zéguen »Coalition Internationale pour la Libération de la Côte d'Ivoire« (CILCI), der har til formål at genindsætte Gbagbo ved magten.
                     Fra sit eksil vedbliver han med at udsende provokerende udtalelser (f.eks. under pressekonferencen den 9. december 2011) og taler fortsat stærkt for konflikt og væbnet hævn. Han mener, at Côte d'Ivoire under Ouattara er retsstridigt og »genkolonialiseret«, og han »opfordrer ivorianerne til at fordrive bedragerne« (Jeune Afrique, juli 2011).
                     Han har en blog, hvor han voldsomt opfordrer den ivorianske befolkning til mobilisering mod Ouattara.«